ekHekel: May 2011
Posted by Natasja at 06:32 2 comments:
Noun. déjà vu - the experience of thinking that a new situation had occurred before.
Posted by Natasja at 13:54 No comments:
Dis wat ek vanoggend gesê het toe ek sien dat ek 50, ja 50, mense het wat die blog per email ontvang. Jislaaik, dis 'n halwe honderd, meer as 4 dosyn! Soos die Oscar wenners sê: "Thanks to all of you - my fans. Without you I wouldn't be here".
Nee maar ernstig nou mense, ek is regtig bowled over dat daar ten minste 50 Afrikaans sprekende vreemdelinge daar buite is wat dink dat my geskryf oor hekel, leeswaardig is. Ek kry gereeld eposse van mense wat my vertel van die wonderlike goed wat hulle hekel, maar mees amazing vir my, hoe ek hulle inspireer! Julle weet wie julle is (Riette, Roslyn, Annalize, Elmari, Laurentia, Minette, Hanlie, Debbie, Fredolien). Ek voel regtig humbled om te dink dat iets waaroor ek eenvoudig net nie kan stilbly nie, ander ook kan opgewonde maak en inspireer. Totally amazing!
Ek vermoed dat 'n groot rede vir my skielike gewildheid, te danke is aan die briefie in die Idees van Mei 2011. Ek het regtig-egtig nie gedink hulle sou die epos wat ek "on a whim" vir hulle gestuur het, publiseer nie. Ek het die truitjie op die voorblad van die Februarie uitgawe gesien (en myself amper nat gepiepie*), en ek weet Idees het 'n paar hekelprojekte, toe dog ek what the heck, ek het niks om te verloor, kom ek vertel hulle van die blog. Low and behold, daar publiseer hulle die briefie! My vriendin Tia het vir my 'n boodskap op Facebook gestuur om te sê sy sit nou en lees my briefie in Idees. Huh? Watse briefie?! En siedaar, I'm a published hooker! Jy kon my omslaan met 'n hekelpen.
Voor die briefie in Idees het ek darem alreeds lesers gehad en ek kan op die blogger statistics sien hoe mense by my blog uitkom. Dis 'n vreeslike cool funksie. Baie mense gebruik google.co.za om te soek vir "hekel", "gratis hekel patroon", "serp", "slaapsokkie patroon" ens. en dit lei hulle dan na die blog. Baie keer is dit ook prentjies van iets op my blog in google images, wat mense na die blog lei. Op die manier het ek so net onder die 30 lesers gehad wat inteken op die blog, maar na die Idees briefie, het dit nou amper verdubbel. Dan is daar natuurlik ook mense wat die blog lees, sonder om in teken daarop - volgens Blogger het ek meer as 6000 pageviews net uit Suid-Afrika!
So, wat ek eintlik vir julle wil sê is baie baie baie baie dankie dat julle my blog lees. Dit maak my vreeslik opgewonde en bly, maar dis ook 'n baie "humbling".
Ek sal probeer om gereeld my deeltjie te doen deur vir julle te vertel van my hekel projekte. Op die oomblik werk ek steeds elke dag aan my tweede wrap, en ek het reeds die materiaal, ja MATERIAAL, gekoop vir die volgende projek. Blog entry to follow shortly ;-)
*Ek het mos gesê ek skryf soos ek praat. You've been warned.
Keep on hooking ladies!!!
Posted by Natasja at 11:56 3 comments:
Ons het 'n ta-daaaah oomblik vandag! My Floating Wrap is klaar, en ek het hom al drie keer (very proudly)gedra. Maar eers wil ek julle wys hoe ek hom geblok het.
Dis nogal 'n groot affêre om plat neer te lê, so die koffietafel moes uit die pad, en ek moes maar mooi trap in die sitkamer terwyl hy daar gelê het. ﻿
Hier kan julle sien wat 'n verskil die blok gemaak het. Is dit nie amazing hoeveel mooier die blomme lyk na hulle geblok is nie?! Totally die wydsbeen sit en mooi mik om by die voordeur te uit, werd.
En nou vir die moment of truth: my wrap! Ek is baie baie mal oor hom. Dis so nice om iets te dra wat ek self gemaak het. En dis die naaste wat ek nog gekom het aan 'n kledingstuk hekel. Dis mos nie regtig 'n toppie of trui nie, maar dis darem nie net 'n serp nie. Ek love it!
Ek love dit soveel, dat ek die dag na ek my wrap klaar gemaak het, dadelik begin het aan die tweede een! Hierdie keer is dit 'n kleurvolle saak... 'n pers, groen, teal, ligblou, beige saak.
Hier is 'n lusmakertjie:
Julle sal nie lank hoef te wag vir die Ta-daaah blog inskrywing vir die tweede meneer nie, want ek hekel hom vreeslik vinnig. Ek is net te vrek nuuskierig om te sien wat die volgende stukkie kleur is in die "self striping yarn"! Spoed van lig sê ek julle!
Kleurvolle hekel groete,